HR
15.5.2023.
Službeni list Europske unije
C 173/31
Tužba podnesena 27. veljače 2023. – Kargins/Komisija (Predmet T-110/23) (2023/C 173/42) Jezik postupka: engleski Stranke Tužitelj: Rems Kargins (Riga, Latvija) (zastupnik: O. Behrends, odvjetnik) Tuženik: Europska komisija Tužbeni zahtjev Tužitelj od Općeg suda zahtijeva da: — poništi odluku Komisije od 12. prosinca 2022., zaprimljenu 16. prosinca 2022.
u odnosu na tužitelja kojom je Komisija, u skladu s pravilima koja uređuju javni pristup dokumentima, odbila tužiteljev zahtjev za pristup dokumentima; — naloži tuženiku snošenje tužiteljevih troškova.
Tužbeni razlozi i glavni argumenti U prilog osnovanosti tužbe tužitelj ističe šest tužbenih razloga. 1.
Prvi tužbeni razlog, koji se temelji na tome da je popis dokumenata koje je tuženik dostavio u pobijanoj odluci očito nepotpun. 2.
Drugi tužbeni razlog, koji se temelji na tome da je tuženik nezakonito redigirao značajne dijelove dokumenata. 3.
Treći tužbeni razlog, koji se temelji na tome da je tuženik nezakonito odbio pristup četrnaest dokumentima i da je to učinio na temelju pogrešnog tumačenja i primjene članka 4. stavka 2.
Uredbe 1049/2001 (1) u odnosu na potencijalnu štetu sudskom postupku. 4.
Četvrti tužbeni razlog, koji se temelji na tome da je tuženikov stav u pogledu potencijalnog prevladavajućeg javnog interesa narušen brojnim nedostacima uključujući, između ostalog, da tuženik nije naveo nikakvu štetu u vezi s otkrivanjem, da nije uzeo u obzir politički i ekonomski značaj ovog slučaja i nije uzeo u obzir javni interes u mogućnosti ocjene razlike između zakonitog pisma amicus curiae i nezakonitog miješanja Komisije u sudske postupke u državi članici, ukazivanjem nacionalnom sudu nadležnom za ispitivanje žalbe na negativne posljedice za dotičnu državu članicu kao rezultat negativnih radnji koje je poduzela Komisija ako se odluka nižih sudova ne poništi. 5.
Petu tužbeni razlog, kojim se tvrdi da tuženik nije omogućio tužitelju pristup spisu. 6.
Šesti tužbeni razlog, kojim se tvrdi da je donošenjem pobijane odluke u odnosu na tužitelja gotovo godinu dana nakon slanja potvrdnog zahtjeva prekršen rok u skladu s člankom 8. stavcima 1. i 2.
Uredbe 1049/2001 na tako nečuven način da predstavlja uskraćivanje pristupa u relevantno vrijeme.
(1)
Uredba (EZ) br.
1049/2001 Europskog parlamenta i Vijeća od 30. svibnja 2001.
o javnom pristupu dokumentima Europskog parlamenta, Vijeća i Komisije.
Tužba podnesena 2. ožujka 2023. – Debreceni Egyetem/Vijeće (Predmet T-115/23) (2023/C 173/43) Jezik postupka: mađarski Stranke Tužitelj: Debreceni Egyetem (Debrecin, Mađarska) (zastupnici: J. Rausch i Á.
Papp, odvjetnici)